
ΠΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Χορήγηση έκτακτης οικονομικής ενίσχυσης στους άνεργους 

φρεατορύχους Ν. Λάρισας.1 

Χορήγηση έκτακτης οικονομικής ενίσχυσης στους άνεργους 

ηθοποιούς θεάτρου, κιν/φου, τηλεόρασης, τεχνικούς, χειρι¬ 
στές βοηθούς ελεγκτές εισιτηρίων και ταμίες κιν/φου της 

χώρας. 2 

Χορήγηση έκτακτης οικονομικής ενίσχυσης στους άνεργους 

οικοδόμους, λατόμους και ασβεστοποιούς της Χώρας.3 

Χαρακτηρισμός ως έργων τέχνης των κτιρίων α) επί των οδών 
Τήνου 3 και Ερυθραίας στη Ν. Κρήνη Θεσ/νίκης και β) επί 

της οδού Πλούτωνος 31 στη Θεσ/νίκη.4 

Χαρακτηρισμός ως έργου τέχνης του κτιρίου στις οδούς Πραξι- 
τέλους 152 και Σωτήρος 27 στον Πειραιά ιδιοκτησίας Αικα¬ 
τερίνης και Ειρήνης Φαρακούτη.5 

Χαρακτηρισμός ως ιστορικού διατηρητέου μνημείου και έργου 
τέχνης του παλιού σχολικού κτιρίου Κασσανδρείας Χαλκιδι¬ 
κής μαζί με τον περιβάλλοντα χώρο του.6 

Χαρακτηρισμός ως διατηρητέου μνημείου συγκροτήματος στον 

οικισμό Λιτσάρδα κοινότητας Ξηροστερνίου Χανιών.7 

Χαρακτηρισμός ως έργου τέχνης κτιρίου ιδιοκτησίας Γ, Τσίμπα 

στην Αλιστράτη Σερρών στην Εθν. οδό Σερρών—Δράμας.8 

Χαρακτηρισμός ως ιστορικού τόπου του παλιού οικισμού της 

Νικήτης Νομού Χαλκιδικής.9 

Τροποποίηση Ειδικού Κανονισμού Συναλλαγών Ενεχυροδανει¬ 
στηρίου.10 

Σύσταση Συνδέσμου Υδρευσης Αργοσαρωνικού.11 

Μεταβίβαση διαθεσίμου τεμαχίου στο Νομικό Πρόσωπο του 
Δήμου Συκεών και σημείωση μεταβολής στα κτηματολογικά 

στοιχεία της ΟΔ 1962 — 64. .:. 12 

Μεταβίβαση διαθεσίμου οικοπέδου στην Κοινότ. Αραβησσού.13 

Συγκρότηση ΕΡΦΑΞ Σύρου, Τήνου, Πάρου.14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Α1/Φ10/47354/1784/27.9.1985 
απόφαση της Υπουρ. Πολιτισμού (ΦΕΚ 641/25.10.85 τ.Β'). .. 15 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 30915 (1) 

Χορήγηση έκτακτης οικονομικής ενίσχυσης στους άνεργους φρεα¬ 
τορύχους Ν. Λάρισας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 


1. Τις διατάξεις της παρ. 3 του άρθρου 17 του Ν.Δ/τος 2961 '5 I 
«περί συστάσεως Οργανισμού Απασχολήσεως και Ασφαλίσεως 
.Ανεργίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθ. 12726/1987 απόφαση του Δ.Σ. του ΟΑΕΔ (αριθ. 
Συνεδρίασης 244/31.3.87) που μας υποβλήθηκε με το αριθ. 
92670/1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαι¬ 
ρετικοί λόγοι, αποφασίζουμε: 

1. Εγκρίνουμε την καταβολή από τον Ο.Α.Ε.Δ. έκτακτης οικονο¬ 
μικής ενίσχυσης από δεκαοκτώ χιλιάδες (18.000) δρχ. στον καθένα 
από τους άνεργους φρεατορύχους Λάρισας. 

2. Η αξίωση της παραπάνω οικονομικής ενίσχυσης παραγράφε¬ 
ται μετά εξήντα (60) ημέρες από την κοινοποίηση της απόφασης 
αυτής στην αρμόδια για την επιδότηση Υπηρεσίας. 

Η απόφαση αυτή που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 6 Απριλίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 

Αριθ, 30918 (2) 

Χορήγηση έκτακτης οικονομικής ενίσχυσης στους ’ άνεργους ηθο¬ 
ποιούς θεάτρου, κιν/φου, τηλεόρασης, τεχνικούς, χειριστές βοη¬ 
θούς ελεγκτές εισιτηρίων και ταμίες κιν/φου της χώρας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως 
Ανεργίας» όπως τροποποιήθηκε αργότερα. 

2·. Τις διατάξεις του Ν.Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθ. 12723/1987 απόφαση του Δ.Σ. του ΟΑΕΔ (αριθ. 
Συνεδρίασης 244/31.3.1987) που μας υποβλήθηκε με το αριθ. 
92670/3.4.1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαι¬ 
ρετικοί λόγοι, αποφασίζουμε: 

1. Εγκρίνουμε την καταβολή από τον Ο.Α.Ε.Δ. έκτακτης οικονο¬ 
μικής ενίσχυσης από δέκα οκτώ χιλιάδες (18.000) δραχμές στον 
καθένα από τους άνεργους ηθοποιούς θεάτρου, κιν/φου και τηλεό¬ 
ρασης, τεχνικούς, χειριστές βοηθούς, ελεγκτές εισιτηρίων και τα¬ 
μίες κιν/φου της χώρας, με τις εξής προϋποθέσεις: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Να παραμένουν άνεργοι κατά το χρόνο καταβολής της έκτα¬ 
κτης οικονομικής ενίσχυσης και να μη δικαιούνται επιδότηση και ει¬ 
δικό επίδομα. 

β. Να έχουν πραγματοποιηθεί από 1.1.1984 και εφεξής εκατόν 
πενήντα (150) τουλάχιστον ημερομίσθια στην ασφάλιση του κλάδου 
Ανεργίας. 

γ. Να μην επιδοτούνται λόγω ανεργίας από 1.4.1987 και εφεξής. 

2. Για την καταβολή της έκτακτης οικονομικής ενίσχυσης, οι δι¬ 
καιούχοι θα προσκομίσουν τα εξής δικαιολογητικά: 

Α. ΟΙ ΗΘΟΠΟΙΟΙ ΘΕΑΤΡΟΥ-ΚΙΝ/ΦΟΥ-ΤΗΛΕΟΡΑΣΗΣ 

α. Ασφαλιστικό βιβλιάριο ΙΚΑ κύριας και πολλαπλής απασχόλη¬ 
σης και βεβαίωση του Ταμείου Συντάξεως Ηθοποιών περί της πρα¬ 
γματοποίησης ή μη των ανωτέρω ημερομισθίων, αν τα ημερομίσθιά 
τους δεν έχουν ακόμη μεταφερθεί, 

β. Κατάσταση της οικείας οργάνωσης μισθωτών που να περιλαμ¬ 
βάνει τους άνεργους ηθοποιούς και στην οποία θα βεβαιώνεται ότι 
δεν έχουν εργααθεί σε θέατρο από 1.1.87 μέχρι 31.3.87 και ότι πα¬ 
ραμένουν άνεργοι. Όσοι δεν είναι γραμμένοι σε σωματείο ηθοποιών 
θα υποβάλλουν υπεύθυνη δήλωση του Ν.Δ. 105/69 για την παραμο¬ 
νή τους σε ανεργία στο παραπάνω χρονικό διάστημα. 

Β. ΟΙ ΧΕΙΡΙΣΤΕΣ - ΒΟΗΘΟΙ - ΤΕΧΝΙΚΟΙ - ΕΛΕΓΚΤΕΣ - 
ΤΑΜΙΕΣ 

α. Βεβαίωση αναγνωρισμένης οργάνωσης του οικείου κλάδου ή 
υπεύθυνη δήλωση του Ν.Δ. 105/69, που θα υπογράφεται από τον δι¬ 
καιούχο στην αρμόδια επιδότηση Υπηρεσία, με τις οποίες θα αποδει- 
κνύεται η ειδικότητά τους και η ιδιότητά τους ως ανέργων. 

β. Ασφαλιστικό βιβλιάριο από το οποίο να προκύπτουν οι παρα¬ 
πάνω προϋποθέσεις. 

3. Η ανωτέρω οικονομική ενίσχυση συμψηφίζεται με εκείνη που 
χορηγείται στους μη επιδοτούμενους ανέργους για τις γιορτές του 
Πάσχα καθώς και με κάθε αχρέωστη παροχή του ΟΑΕΔ. 

4. Για την καταβολή της οικονομικής ενίσχυσης ισχύουν οι περί 
παραγραφής διατάξεις του Ν.Δ. 2961/54, όπως ισχύει. 

Η απόφαση αυτή, που κοινοποιείται για εκτέλεση, V* δημοσιευθεί 
στην Εφημερίδα της Κυβερνήσεως. 

Αθήνα, 6 Απριλίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΫ 


Αριθ. 30809 _ (3) 

Χορήγηση έκτακτης οικονομικής ενίσχυσης στους άνεργους οικοδό¬ 
μους, λατόμους και ασβεστοποιούς της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ. 2961/54 «περί 
συστάσεως Οργανισμού Απασχολήαεως και Ασφαλίσεως Ανεργίας» 
όπως τροποποιήθηκε αργότερα. 

2. Τις διατάξεις του Ν.Δ. 212/69 «περί Οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθ. 12663/1987 απόφαση του Δ.Σ. του ΟΑΕΔ (αριθ. Συ¬ 
νεδρίασης 242/26.3.1987) που μας υποβλήθηκε με το αριθ. 
91579/27.3.1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρε¬ 
τικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομι¬ 
κής ενίσχυσης από 38.000 δρχ. στον καθένα από τους άνεργους οικο¬ 
δόμους, λατόμους και ασβεστοποιούς της Χώρας, με τις εξής προϋπο¬ 
θέσεις: 

α. Να έχουν πραγματοποιήσει σε ο'ικοδομικές εργασίες ή εργασίες 
λατομείων και ασβεστοποιείων εβδομήντα (70) τουλάχιστον ημερο¬ 
μίσθια στην ασφάλιση ανεργίας το έτος 1985 καθώς και εβδομήντα 
(70) ημερομίσθια κατά το έτος 1986. 

β. Να μην έχουν πραγματοποιήσει σε οποιαδήποτε απασχόληση 
περισσότερα από σαράντα πέντε (45) ημερομίσθια από 1.12.86 μέχρι 
28.2.87. ' 


Η προϋπόθεση (α) δεν ισχύει για τους άνεργους οικοδόμους της 
πόλης και επαρχίας Καλαμάτας, καθώς και της πόλης Μεσσήνης του 
Νομού Μεσσηνίας, για τους οποίους αρκεί η πραγματοποίηση ανά εί¬ 
κοσι πέντε (25) ημερομισθίων, αντίστοιχα κατά τα έτη 1985 και 
1986. 

γ. Να μην επιδοτούνται λόγω ανεργίας και ειδικού επιδόματος 
από 1.4.87 και εφεξής. Σε περίπτωση που έχουν προϋποθέσεις τακτι¬ 
κής επιδότησης έχουν το δικαίωμα της επιλογής. 

δ. Να υπογράφουν υπεύθυνη δήλωση ότι επιλέγουν την έκτακτη 
επιδότηση και όχι την τακτική εφ’ όσον βέβαια υπάρχουν οι προβλε- 
πόμενες προϋποθέσεις. 

Δικαίωμα επιλογής μεταξύ της οικονομικής ενίσχυσης και του ει¬ 
δικού επιδόματος έχουν οι άνεργοι οικοδόμοι — λατόμοι — ασβεστο- 
ποιοί όλης της Χώρας, εφόσον δεν άρχισαν να εισπράττουν το ειδικό 
επίδομα. 

Σε περίπτωση καταβολής, ήδη, μέρους του ειδικού επιδόματος, δι¬ 
καιούνται να επιλέξουν την είσπραξη της έκτακτης οικονομικής 
ενίσχυσης συμψηφιζομένου του ποσού του ειδικού επιδόματος με το 
ποσό της έκτακτης οικονομικής ενίσχυσης. 

Εφόσον επιλέξουν την έκτακτη οικονομική ενίσχυση δεν θα 
εισπράξουν και το ειδικό επίδομα. 

ε. Να έχουν σαν κύρια απασχόληση το επάγγελμα του οικοδόμου, 
λατόμου, ασβεστοποιού. 

στ. Το καθαρό οικογενειακό επίδομα του έτους 1986 να μην υπερ¬ 
βαίνει το ποσό του ενός εκατομμυρίου τριακοσίων χιλιάδων 
(1.300.000) δρχ. 

Αυτό θ’ αποδεικνύεται από το εκκαθαριστικό σημείωμα της Εφο¬ 
ρίας ή ελλείψει αυτού με υπεύθυνη δήλωση του άνεργου. 

Επίσης, η αξία της ακίνητης περιουσίας να μην υπερβαίνει τα δέκα 
εκατομμύρια (10,000.000) δρχ. 

ζ. Να μην είναι εργολάβοι ή υπεργολάβοι που απασχολούν πάνω 
από τρία (3) άτομα ανεξάρτητα από εισόδημα. 

2. Ως ημερομίσθια νοούνται τα πραγματικά και δεν περιλαμβάνο¬ 
νται οι ημέρες της άδειας και της εφεδρικής επιδότησης. 

3. Την παραπάνω οικονομική ενίσχυση δικαιούνται και οι ανήλι¬ 
κοι που συμπλήρωσαν το 15ο έτος της ηλικίας τους κατά το χρόνο 
καταβολής της, εφόσον έχουν πραγματοποιήσει μόνο κατά το έτος 
1986 εβδομήντα (70) ημερομίσθια στην ασφάλιση του ΙΚΑ (οι λοιπές 
προϋποθέσεις ισχύουν), καθώς και οι άνω των 65 ετών, εφόσον δεν 
συνταξιοδοτούνται και πληρούν όλες τις ανωτέρω προϋποθέσεις. 

4. Έκτακτη οικονομική ενίσχυση θα καταβληθεί στους άνεργους 
λατόμους και ασβεστοποιούς, εφόσον έχουν τις παραπάνω προϋποθέ¬ 
σεις. Η ιδιότητά τους αυτή ως λατόμων — ασβεστοποιών, εφόσον δεν 
προκύπτει από το ασφαλιστικό τους βιβλιάριο, θα αποδεικνύεται με 
απλή υπεύθυνη δήλωση και όχι του Ν.Δ. 105/69, που θα υπογράφε¬ 
ται από τους δικαιούχους στην αρμόδια για επιδότηση Υπηρεσία. 

5. Για την καταβολή της έκτακτης οικονομικής ενίσχυσης, ισχύουν 
οι περί παραγραφής και επιμήκυνσης διατάξεις του άρθ. 27 του Ν.Δ. 
2961/54, όπως συμπληρώθηκε με το Ν. 1545/85. 

6. Η έκτακτη αυτή οικονομική ενίσχυση συμψηφίζεται με εκείνη 
που χορηγείται στους μη επιδοτούμενους άνεργους για τις γιορτές 
του Πάσχα 1987, καθώς και με κάθε αξίωση από αχρεώστατη κατα¬ 
βολή παροχών του ΟΑΕΔ. 

7. Ως ημερομίσθια έναρξης καταβολής της οικονομικής ενίσχυσης 
ορίζεται η 6.4.87 και λήγει εντός είκοσι πέντε (25) εργασίμων ημε¬ 
ρών από την ημερομηνία (6.4.87) έναρξης της καταβολής της οικο¬ 
νομικής ενίσχυσης. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 6 Απριλίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΫ 


Αριθ, ΥΠΠΟ/ΔΙΛΑΠ/ Γ/50950/3132 (4) 

Χαρακτηρισμός ως έργων τέχνης των κτιρίων α) επί των οδών Τή¬ 
νου 3 και Ερυθραίας στη Ν. Κρήνη Θεσ/νίκης και β) επί της οδού 
Πλούτωνος 31 στη Θεσ/νίκη. 



ΕΦΗΙΝ/ΙΕΜ*. I Η*. Κ.ΥΒΕΚΙΜΗΣΕΜ2. 11 ΕΥΧΟΣ ΔΕΥ I ίΚΟΓ 


Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τΑ/26.7.85. 

β) του άρθρου 52 του Ν. 5351/1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΥΠΠΕ». 

ε) την ΥΑ με αριθ. ΥΠΠΟ/ΔΙΟΙΚ/Ο-ΕΦ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με εντολή 
Υπουργού» στο Γενικό Γραμματέα, στον Ειδικό Γραμματέα του Διοι¬ 
κητικού Τομέα Πολιτιστικής Κληρονομιάς και στους Προϊσταμένους 
Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Κεντρικής και Δυτικής Μακεδονίας με αριθμό 103/29.10.86, 
αποφασίζουμε: 

Χαρακτηρίζουμε ως έργα τέχνης που χρειάζονται ειδική κρατική 
προστασία, σύμφωνα με τις διατάξεις του Ν. 1469/50, τα κτίρια επί 
των οδών: α) Τήνου 3 και Ερυθραίας στη Ν. Κρήνη Θεσ/νίκης και β) 
ΓΙλούτωνος 31 στη Θεσ/νίκη, γιατί αποτελούν: το πρώτο, μοναδικό 
δείγμα.εξοχικής κατοικίας με πύργους, στην περιοχή της Θεσ/νίκης 
και-το δεύτερο, ένα από τα πιο ενδιαφέροντα δείγματα νεοκλασσικού 
ύφους στην πόλη της Θεσ/νίκης. 

1) Κτίριο επί των οδών Τήνου 3 και Ερυθραίας στη Ν. Κρήνη 
Θεσ/νίκης. Πρόκειται για μοναδικό τύπο διώροφης εξοχικής κατοι¬ 
κίας με διπλούς οκταγωνικούς πύργους. Το ισόγειο είναι ελαφρά 
υπερυψωμένο και έχει ανοίγματα με καμπύλα ανώφλια. Η πόρτα της 
εισόδου τονίζεται στη θέση του άξονα συμμετρίας με την προβολή 
ενός μικρού εξώστη με κτιστές επάλξεις. Συνεχής ταινία από σουβά 
επιστρέφει τις γενέσεις των τόξων ενώ η στάθμη του ορόφου δέχεται 
κορνίζα. Ενδιαφέρον παρουσιάζει η απόληξη της όψης με τις κτιστές 
επάλξεις, που τονίζεται με την περιμετρικά εξέχουσα μαρκίζα και τα 
τοξύλια που την υπογραμμίζουν. 

2) Κτίριο επί της οδού Πλούτωνος 31 στη Θεσ/νίκη. 

Πρόκειται για κτίριο που αποτελεί ένα από τα πιο ενδιαφέροντα 

δείγματα του νεοκλασσικού ύφους στην περιοχή. Το κτίριο αποτελεί- 
ται από ημιυπόγειο και υπερυψωμένο ισόγειο. Η κύρια όψη του χα¬ 
ρακτηρίζεται από απλή συμμετρία με χαρακτηριστικά στοιχεία, το 
τριγωνικό αέτωμα στο κέντρο και ιό προστώο με τους τέσσερις κίο¬ 
νες που έχουν βάση με τετράγωνη «πλίνθο» και φέρουν κορινθιακό 
κιονόκρανο. Η ζώνη κάτω από το γείσο κοσμείται με σταγόνες. Τα 
ανοίγματα είναι συμμετρικά ως προς τον κατακόρυφο άξονα και αυ¬ 
τά του υπερυψωμένου ισογείου πλαισιώνονται από ψευδοπαραστά- 
δες. Αξιόλογο ακόμα στοιχείο αποτελεί η καγκελάπορτα με τα φυτι¬ 
κά σχέδια. 

Όλα τα παραπάνω μορφολογικά και αρχιτεκτονικά στοιχεία, το 
καθένα χωριστά και στο σύνολό τους, συνθέτουν την έννοια του έργου 
τέχνης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Απριλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Ζ44Τ 


1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τΑ/26.7.85. 

β) του άρθρου 52 του Ν. 5351/1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΥΠΠΕ». 

ε) την ΥΑ με αριθ. ΥΠΠΟ/ΔΙΟ1Κ/Ο-Ε/Φ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με εντολή 
Υπουργού» στο Γενικό Γραμματέα, στον Ειδικό Γραμματέα του Διοι¬ 
κητικού Τομέα Πολιτιστικής Κληρονομιάς και στους Προϊσταμένους 
Διευθύνσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Όλα τα στοιχεία του φακέλου που αναφέρονται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Στερεάς Ελλάδας με αριθμό 16/3.11.86, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία σύμφωνα με τις διατάξεις του Ν. 1469/50, το κτίριο ιδιο¬ 
κτησίας Αικατερίνης και Ειρήνης Φαρακούτη, στις οδούς Πραξιτέ- 
λους 152 και Σωτήρος 27 στον Πειραιά γιατί παρουσιάζει μεγάλο 
αρχιτεκτονικό και μορφολογικό ενδιαφέρον. 

Πρόκειται για κτίριο τριόροφο με υπόγειο, έκλεκτικιστικό, ως 
προς τη μορφολογία των όψεων με γλαφυρότητα και ελευθερία στην 
διάταξη των επί μέρους στοιχείων, χωρίς κεντρικό άξονα συμμε¬ 
τρίας. Ο σοβάς στο ισόγειο διαμορφώνεται με εγχάρακτες παράλλη¬ 
λες οριζόντιες λωρίδες, ενώ στον όροφο είναι λείος. Περίτεχνο μεταλ¬ 
λικό στέγαστρο, προφυλάσσει τα καταστήματα του ισογείου. 

Στον Ιο όροφο τα ανοίγματα πλαισιώνονται από γραμμικές παρα- 
στάδες που φέρουν ορθογωνικά κορνιζώματα. 

Στον 2ο όροφο εναλλάσσονται δύο (2) τύποι ανοιγμάτων. 

Οι μπαλκονόπορτες πλαισιώνονται από γραμμικές διακοσμητικές 
παραστάδες και κορνιζώματα ίδιας μορφής με του ορόφου. 

Τα παράθυρα πλαισιώνονται από λιτές γραμμικές κορνίζες, ενώ 
γεισίποδες είναι σαν να στηρίζουν τα διακοσμητικά τοξωτά υπέρθυρα 
με κεντρικό ανθρωπόμορφο μοτίβο. 

Επίσης μαρμάρινα μπαλκόνια με ανάγλυφα φουρούσια και περίτε¬ 
χνα χυτοσιδηρά κιγκλιδώματα συμπληρώνουν τον διάκοσμο των ό¬ 
ψεων. Όλα τα παραπάνω στοιχεία, το καθένα χωριστά αλλά και στο 
σύνολό τους συνθέτουν την έννοια του έργου τέχνης, σύμφωνα με τις 
διατάξεις του Ν. 1469/50. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Απριλίου 1987 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 


Αριθ. ΥΠΠΟ/Δ1ΛΑΠ/ Γ/3050/49286 π.ε. (6) 

Χαρακτηρισμός ως ιστορικού διατηρητέου μνημείου και έργου τέχνης 
του παλιού σχολικού κτιρίου Κασσανδρείας Χαλκιδικής μαζί με 
τον περιβάλλοντα χώρο του. 

Η ΥΠΟΥΡΓΟΣ ΠΟΛΙΤΙΣΜΟΥ 


Αριθ. ΥΠΠΟ/ΔΙΛΑΠ/ Γ/3051/49257 π.ε. (5) 

Χαρακτηρισμός ως έργου τέχνης του κτιρίου στις οδούς Πραξιτέλους 
152 και Σωτήρος 27 στον Πειραιά ιδιοκτησίας Αικατερίνης και 
Ειρήνης Φαρακούτη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 


Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τΑ/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 
ε) την ΥΑ με αριθ. ΥΠΠ/ΔΙΟΙΚ/0-Ε/Φ09/32530/8.8.86 «περί 
μεταβίβασης αρμοδιοτήτων και δικαιώματος υπογραφής «Με εντολή 
Υπουργού» στο Γενικό Γραμματέα, στον Ειδικό Γραμματέα του Διοι- 

κητικού Τομέα Πολιτιστικής Κληρονομιάς και στους Προϊσταμένους 
Διευθύνσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 548/τ.β./12.8.86) «περί ανακατα¬ 
νομής αρμοδιοτήτων των Υπουργείων ΥΠΠΕ — ΥΧΟΠ». 

3. Όλα τα στοιχεία του φακέλου που αναφέρονται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Κεντρικής και Δυτικής Μακεδονίας με αριθμό 103/29.10.86, 
αποφασίζουμε: 

Χαρακτηρίζουμε ως έργο τέχνης και ως ιστορικό διατηρητέο μνη¬ 
μείο σύμφωνα με τις διατάξεις του Ν. 1469/50, το παλιό σχολικό 
κτίριο Κασσανδρείας Χαλκιδικής, μαζί με τον περιβάλλοντα χώρο 
που ταυτίζεται με τα όρια του οικοπέδου του. 

Είναι ένα αξιόλογο κτίσμα του 1907 που κτίστηκε από τον Μη¬ 
τροπολίτη Ειρηναίο, σε σχέδια του αρχιτέκτονα Ξ. Παιονίδη. 

Πρόκειται για πετρόκτιστο κτίριο που αναπτύσσεται σε τρεις στάθ¬ 
μες υπόγειο, υπερυψωμένο ισόγειο και όροφο. Η κάτοψη του είναι 
ορθογωνική και τμήμα της κύριας όψης προβάλλει ελαφρά προς τα 
έξω, τονίζοντας έτσι την κεντρική είσοδο του κτίσματος. Οι όψεις ορ¬ 
γανώνονται με την παράθεση ορθογωνικών ανοιγμάτων που βρίσκο¬ 
νται στους ίδιους κατακόρυφους άξονες. Τα υπέρθυρα που είναι κα¬ 
μπύλα αποτελούνται από λαξευτούς θολίτες. Επίσης από ορθογωνι- 
κούς λαξευτούς λίθους είναι κατασκευασμένες οι παραστάδες των 
ανοιγμάτων (πλαίσια παραθύρων, θυρών και οι γωνίες (γωνιόλιθοι). 

Η προεξοχή του γείσου της στέγης είναι λίθινη και η κάλυψη της 
από κεραμίδια. Ακόμη το κτίσμα περιβάλλεται από άνετη ευρύχωρη 
αυλή και βρίσκεται σε περίοπτη θέση μέσα στον οικισμό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Απριλίου 1987 

Με εντολή Υπουργού 

Ο Ειδικός Γραμματέας 
ΓΙΩΡΓΟΣ ΘΩΜΑΣ 


Αριθ. ΥΠΠΟ/ΑΡΧ/Β1 /Φ.38/5177/1206πέ. (7) 

Χαρακτηρισμός ως διατηρητέου μνημείου συγκροτήματος στον οικι¬ 
σμό Λιτσάρδα κοινότητας Ξηροστερνίου Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. 0-Ε/32530/8.8.86 (ΦΕΚ 548/Β/12.8.86) Υ.Α. για 
μεταβίβαση αρμοδιοτήτων Υπουργού και δικαιώματος υπογραφής 
«Με εντολή Υπουργού στο Γενικό Γραμματέα,στον Ειδικό Γραμμα¬ 
τέα Διοικητικού τομέα Πολιτιστικής Κληρονομιάς και σους Προϊστά¬ 
μενους Διευθύνσεων τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού». 

2. Τις διατάξεις του άρθρου 52 του Κ.Ν. 5351/32 «περί αρχαιο¬ 
τήτων» 

3. Τη Γνωμοδότηση του Τοπικού Συμβουλίου Μνημείων Δυτικής 
Κρήτης, όπως διατυπώθηκεστην αριθ. 8/8.12.86 συνεδρία του, απο¬ 
φασίζουμε: 

Χαρακτηρίζουμε το κτίσμα ιδιοκτησίας Μ. Ανδριανάκη στον οικι¬ 
σμό Λιτσάρδας, κοινότητας Ξηροστερνίου, επαρχίας Αποκορώνου Ν. 
Χανιών, ως ιστορικό διατηρητέο μνημείο, επειδή αποτελεί χαρακτη- 
ρισικό συγκρότημα του τέλους του 18ου αι. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 26 Ιανουάριου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. ΥΠΠΟ/ΔΙΛΑΠ/ Γ/395/6011 (8) 

Χαρακτηρισμός ως έργου τέχνης κτιρίου ιδιοκτησίας Γ. Τσίμπα στην 

Αλιστράτη Σερρών στην Εθνική οδό Σερρών — Δράμας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ. 
Α/26.7.85. 

β) Του άρθρου 52 του Ν. 5351/1932 «Περί Αρ^/των». 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την Υ.Α. με αριθ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
«περί μεταβίβασης αρμοδιοτήτων και δικαιώματος υπογραφής «με 
εντολή Υπουργού» στον Γενικό Γραμματέα, στον Ειδικό Γραμματέα 
του Διοικτικού Τομέα, Πολιτιστικής Κληρονομιάς και στους Προϊ¬ 
στάμενους Διευθύνσεων, Τμημάτων και Γραφείων της Κεντρικής 
Υπηρεσίας του Υπουργείου Πολιτισμού» (ΦΕΚ 548/τ.Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Όλα τα στοιχεία του φακέλλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατολικής Μακεδονίας και Θράκης με αριθμό 33/15.12.86, 
αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, το διόροφο 
κτίσμα που περιλαμβάνει δύο όμοιες (δίδυμες) κατοικίες, στην Αλι- 
στράτη Σερρών, ιδιοκτησίας Γ. Τσίμπα, γιατί αποτελεί αξιόλογο και 
χαρακτηριστικό δείγμα εκλεκτικιστικής αρχιτεκτονικής, όπως αυτή 
διαμορφώθηκε στην Ελληνική ύπαιθρο. 

Είναι κτίριο διόροφο με ανεξάρτητες προσπελάσεις και με συμμε¬ 
τρικά ανοίγματα στις όψεις. Το ισόγειο είναι διαμορφωμένο σε 
επαγγελματικούς χώρους και ο όροφος σε χώρους διαμονής. 

Η τυπολογία του είναι ενδιαφέρουσα με τους διάφορους χώρους να 
αναπτύσονται σε σχήμα «Π» γύρω από ένα κεντρικό μεγάλο χώρο, 
στην σάλα. Τα υλικά δόμησης του φέροντα οργανισμού του κτιρίου, 
αποτελούνται από συμπαγή τούβλα, πέτρα και χοντρούς σιδηροδο¬ 
κούς (μπουντρέλια). Η κατασκευή είναι ιδιαίτερα προσεγμένη. Στο 
επίχρισμα των όψεων διαμορφώνονται διάφορα νεοκλασσικίζοντα 
κοσμήματα που πλαισιώνουν τ’ ανοίγματα, τις ψευδοπαραστάδες και 
τα φουρούσια των εξωστών. 

Τα λιτά συνθετικά στοιχεία και η αυστηρότητα του όγκου, συνδιά- 
ζονται αρμονικά με την ρυθμική σειρά των μικρών εξωστών. Το κτί¬ 
ριο είναι ένα από τα σημαντικώτερα νεώτερα κτίρια του οικισμού που 
υποδηλώνει την ιστορική συνέχεια της αρχιτεκτονικής έκφρασης τ ην 
Αλιστράτη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Απριλίου 1982 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 


Αριθ. ΥΠΠΟ/Δ1ΛΑΠ/ Γ/51809/3198 (9) 

Χαρακτηρισμός ως ιστορικού τόπου του παλιού οικισμού της Νικήτης 
Νομού Χαλκιδικής. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 
137/τ.Α/26.7.85. 

β) του άρθρου 52 του Ν. 5351/1932 «περί αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδο- 

μημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΤΠΠΕ». 

Ε) την ΤΑ με αριθ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
«περί μεταβίβασης αρμοδιοτήτων και δικαιώματος υπογραφής »Με 
εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τ.Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Κεντρικής και Δυτικής Μακεδονίας με αριθμό 105/28.11.86, 
αποφασίζουμε: 

Χαρακτηρίζουμε ως ιστορικό τόπο, που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, τον παλιό οι¬ 
κισμό της Νικήτης Χαλκιδικής, γιατί η πολεοδομική του δομή και η 
αρχιτεκτονική των σπιτιών του αποτελούν αξιόλογα και αντιπροσω¬ 
πευτικά παραδείγματα της λαϊκής αρχιτεκτονικής της Χαλκιδικής, 
της οποίας είναι ένα από τα παλιότερα χωριά. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Απριλίου 1987 
Μέ εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. 7851/1158 (10) 

Τροποποίηση Ειδικού Κανονισμού Συναλλαγών Ενεχυροδανειστη¬ 
ρίου. 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 
Έχοντας υπόψη: 

α) Τον Ειδικό Κανονισμό Συναλλαγών Ενεχυροδανειστηρίου του 
Ταχυδρομικού Ταμιευτηρίου (ΦΕΚ 132/Β/25.5.1939). 

β) Τις διατάξειςτου άρθρου 5 του Π.Δ. 389/1977 «περί του Οργα¬ 
νισμού του Ταχ. Ταμιευτήριού» και 

γ) Τις από 15.5.86 (Συνεδρίαση 1818), 8.7.86 (Συνεδρίαση 
1824) και 10.2.87 (Συνεδρίαση 1847) αποφάσεις του Διοικητικού 
Συμβουλίου Ταχυδρομικού Ταμιευτηρίου, αποφασίζουμε: 

Εγκρίνουμε τις με στοιχείο γ αποφάσεις του Διοικητικού Συμβου¬ 
λίου Ταχ. Ταμιευτηρίου με τις οποίες: 

α) Τροποποιείται η παρ. 1 του άρθρου 30 του Ειδικού Κανονι- 
μού Συναλλαγών Ενεχυροδανειστηρίου ως ακολούθως: 

«Δεν γίνονται δεκτοί εις πλειοδοσίαν ανήλικοι μήπω συμπληρώ- 
σαντες το 18ον έτοςτης ηλικίας των». 

(Απόφαση Διοικητικού Συμβουλίου Ταχ/κού Ταμιευτηρίου 
1818/15.5.1986). 

β) Προστίθεται μεταξύ προτελευταίας και τελευταίας πρότασης 
του εδαφίου 3 της παρ. 1 άρθρου 17 του Ειδικού Κανονισμού Συναλ¬ 
λαγών Ενεχυροδανειστηρίου ή πρόταση: 

«Το Ενεχυροδανειστήριο κάνει δεκτή την καταβολή οφειλών πα- 
ρελθουσών τριμηνιών από τους οφειλέτες του Ενεχυροδανειστηρίου». 
(Απόφαση Διοικητικού Συμβουλίου Ταχ/κού Ταμιευτηρίου 
1824/8.7.1986). 

γ) Προστίθεται στο τέλος της παρ. 2 του άρθρου 25 του Ειδικού 
Κανονισμού Συναλλαγών Ενεχυροδανειστηρίου η πρόταση: 

«Εάν εντός προθεσμίας ενός μηνός από της αρχικής ή της λόγω 
παράτασης λήξης του δανείου ο οφειλέτης ζητήσει και λάβει νέα πα¬ 
ράταση, δεν υποχρεούται στην καταβολή τόκων υπηρημερίας παρά 
μόνο στην καταβολή των συμβατικών τόκων». (Απόφαση Διοικητι¬ 
κού Συμβουλίου Ταχυδρομικού Ταμιευτηρίου 1847/10.2.1987). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Απριλίου 1987 

Ο ΥΠΟΥΡΓΟΣ 
ΚΩΣΤΑΣ ΜΠΑΝΤΟΥΒΑΣ 


Αριθ, 8462 _ ' (II) 

Σύσταση Συνδέσμου Ύδρευσης Αργοσαρωνικού. 

ΟΙ ΝΟΜΑΡΧΕΣ 
ΠΕΙΡΑΙΑ ΚΑΙ ΑΡΓΟΛΙΔΑΣ 

Έχοντας υπόψη: 

1. Τις διατάξεις των άρθρων 177—182 του Δημοτικού και Κοινο¬ 
τικού Κώδικα (Π.Δ. 76/85). 

2. Τις νομότυπες 5/86, 16/86, 3/86, 3/86, 2 / 86 % 3/86, 6/86, 
12/86, 1/86, 5/86, 4/86, 3/86, 6/86, 2/86, 4/86, 6/86, 9/86, απο¬ 
φάσεις των Δημοτικών και Κοινοτικών Συμβουλίων, Αίγινας, Μεθά- 
νων, Σπετσών, Ύδρας, Αγκιστριού, Άνω Φαναριού, Βαθέος Γαλα¬ 
τά,Δρυόπης, Καρατζά, Κουνουπίτσας, Κυψέλης Αίγινας, Κυψέλης 
Μεθάνων, Μεγαλοχωρίου, Μεσαγρού, Πέρδικας, Τακτικούπολης 
αντίστοιχα της Νομαρχίας Πειραιά και 25/86, 4/86, 26/86, 10/86, 
14/86, 13/86, 9/86, 12/86, του Δημοτικού Συμβουλίου Κρανιδίου 
και των Κοινοτικών Συμβουλίων Διδύμων, Ερμιόνης, Θερμησίας, 
Κοιλάδας, Πορτοχελίου, Φούρνων και Ηλιοκάστρου, αντίστοιχα περί 
σύστασης συνδέσμου Ύδρευσης Αργοσαρωνικού, αποφασίζουμε: 

1. Συνιστούμε σύνδεσμο Δήμων και Κοινοτήτων περιοχών Νο¬ 
μαρχίας Πειραιά και Νομαρχίας Αργολίδας με την επωνυμία «ΣΥΝ¬ 
ΔΕΣΜΟΣ ΥΔΡΕΥΣΗΣ ΑΡΓΟΣΑΡΩΝΙΚΟΥ» αποτελούμενο από 
τους Δήμους Αίγινας, Ύδρας, Σπετσών, Μεθάνων και Κρανιδίου και 
τις Κοινότητες Αγκιστριού, Βαθέος, Κυψέλης, Μεσαγρού, Πέρδικας, 
Άνω Φαναριού, Γαλατά, Δρυόπης, Καρατζά, Κουνουπίτσας, Κυψέ¬ 
λης Μεθάνων, Μεγαλοχωρίου, Τακτικούπολης, Διδύμων, Ερμιόνης, 
Ηλιοκάστρου, Θερμησίας, Κοιλάδος, Πορτοχελείου και Φούρνων. 

2. Σκοπός του Συνδέσμου είναι: 

α) Η ανάληψη υποχρεώσεως από τα μέλη για τη δανειοδότηση 
από το Ταμείο Παρακαταθηκών και Δανείων ή από άλλο φορέα και 
την απόδοση στην Ε.Υ.Δ.Α.Π. για την κατασκευή του έργου «Ύ¬ 
δρευση Αργοσαρωνικού». 

β) Η διαχείριση του έργου μετά την αποπεράτωση του (είσπραξη 
τελών από τους Δήμους και Κοινότητες, απόδοση σην ΕΥΔΑΠ, συ¬ 
ντήρηση του έργου, τροφοδοσίας από τον Σύνδεσμο ή άλλο φορέα). 

3. Η ετήσια εισφορά καθενός από τα μέλη του Συνδέσμου ορίζεται 
στο ποσό των 20 δρχ. ανά κάτοικο, με βάση την τελευταία απογρα- 
φή. 

4. Έδρα του Συνδέσμου ορίζεται ο Δήμος Αίγινας. 

5. Η διάρκεια λειτουργίας του Συνδέσμου ορίζεται σε 35 χρόνια. 

Η απόφασή μας αυτή να δημοσιευθεί στην Εφημερίδα της Κυβερ- 

νήσεως. 

Πειραιάς, 31 Μαρτίου 1987 
Οι Νομάρχες 

ΠΕΙΡΑΙΑ ΑΡΓΟΛΙΔΑΣ 

ΑΝΔΡΕΑΣ ΦΟΥΡΑΣ ΘΩΜΑΣ ΜΕΤΑΞΑΣ 


Αριθ. 35225 (12) 

Μεταβίβαση διαθεσίμου τεμαχίου στο Νομικό Πρόσωπο του Δήμου 
Συκεών και σημείωση μεταβολής στα κτηματολογικά στοιχεία 
της ΟΔ 1962 - 64. 

Ο ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις διατάξεις: α) Του Β. Δ/τος 709/70 «περί καθορισμού των 
διατηρουμένων υπέρ του Υπουργού και των Περιφερειακών αρχών 
διανομαρχιακού επιπέδου του Υπουργείου Γεωργίας αρμοδιοτήτων 
κατά την παρ. 1 του άρθρου 1 του Ν.Δ. 532/70» και β) του άρθρου 5 
του ΝΔ 3958/59. 

2. Τις διατάξεις του άρθρου 164 του Αγροτικού Κώδικα. 

3. Την 124/86 απόφαση του Δημοτικού Συμβουλίου Συκεών με 
την οποία ζητά τη μεταβίβαση έκτασης 420 τ.μ. της Οριστικής δια¬ 
νομής 1962 — 64 αγρΛος Ροδοχωρίου, στο Νομικό Πρόσωπο του 
Δήμου, για τη δημιουργία Παιδικής Χαράς. 

4. Τα κτηματολογικά στοιχεία του αγρ/τος Ροδοχωρίου έτους 
1962 — 64 στα οποία το τεμάχιο 716 φέρεται διαθέσιμο. 

5. Τα υπ’ αριθ. Π. Δ-Π.Μ/30578/86, Φ.9.1/6104/86 και 
4285/86 έγγραφα της Δ/νσης Πολεοδομίας, του Ελληνικού Οργανι¬ 
σμού Τουρισμού και της ΙΣΤ' Εφορείας Προϊστορικών και Κλασσι¬ 
κών Αρχαιοτήτων αντίστοιχα, με τα οποία συμφωνούν για την παρα¬ 
χώρηση του εν λόγω τεμαχίου στο Νομικό Πρόσωπο του Δήμου, για 
τη δημιουργία Παιδικής Χαράς. 

6. Το υπ’ αριθ. 1 πρακτικό του Νομαρχιακού Συμβουλίου το 
οποίο εισηγείται στο Νομάρχη την παραχώρηση στο Νομικό Πρό¬ 
σωπο του Δήμου Συκεών το 716 τεμάχιο έκτασης 420 τ.μ. της Ο.Δ. 
του αγρ/τος Ροδοχωρίου, για τη δημιουργία Παιδικής Χαράς, απο¬ 
φασίζουμε: 

Α. Μεταβιβάζουμε κατά πλήρη νομή και κυριότητα στο Νομικό 
Πρόσωπο του Δήμου Συκεών το 716 τεμάχιο έκτασης εκτάσεως 420 
τ.μ. της Ο.Δ του αγρ/τος Ροδοχωρίου διανομής 1962 — 64, για τη 
δημιουργία Παιδικής Χαράς. 

Η απόφαση αυτή έχει θέση οριστικού τίτλου κυριότητας και μετα¬ 
γράφεται ατελώς στα βιβλία μεταγραφών του ΐποθ/κείου .Θεσ/νίκης 
με τη φροντίδα του Δήμου, αφού προηγουμένως, δημοσιεύθεί στην 
Εφημερίδα της Κυβέρνησης. 

Η παραπάνω μεταβίβαση γίνεται με τον όρο της ανάκλησης σε πε¬ 
ρίπτωση που δεν πραγματοποιηθεί ή αλλάξει ο σκοπός γιά τον οποίο 
γίνεται η μεταβίβαση. 

Β. Κατόπιν τούτου σημειώνουμε τη μεταβολή στα κτηματολογικά 
στοιχεία της Ο/Δ αγρ/τος Ροδοχωρίου έτους 1962 — 64. 

Η απόφαση αυτή να δημοσιεύθεί στην Εφημερίδα της Κυβερνή- 
σεως. 

Θεσ/νίκη, 31 Μαρτίου 1987 

Ο Νομάρχης 
Ν. ΠΙΝΑΚΙΔΗΣ 


Αριθ, 3107 _ (13) 

Με ταβίβαση διαθεσίμου οικοπέδου στην Κοινότητα Αραβηααού. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» και των σε εκτέλεση τούτου εκδοθέντων Ν.Δ. 532/70, 709/70 
και 192/70. 

2. Τις διατάξεις του άρθρου 6 του Ν. 994/79. 

3. Το αριθ. 129/18.2.1987 έγγραφο Κοινότητας Αραβησσού με 
το οποίο ζητά την παραχώρηση του αριθ. 61 διαθεσίμου οικοπέδου 
εκτάσεως 430 τ.μ. της οριστικής διανομής των οικοπέδων του συνοι¬ 
κισμού Αραβησσού έτους 1964, για τη δημιουργία Παιδικής Χαράς. 

4. Τα αρι.: α) 416/24.3.87 έγγραφο ΙΖ' Εφορείας Προϊστορικών 
και Κλασσικών Αρχαιοτήτων, β) το αριθ. 417/19.3.87 έγγραφο του 
Γραφείου Πολεοδομίας Γιαννιτσών, γ) Φ.9.3/1628/12.3.87 έγ¬ 
γραφο Ελληνικού Οργανισμού Τουρισμού, δ) 727/10.3.1987 έγ¬ 
γραφο Δασαρχείου Πέλλας, ε) 300/11.3.87 έγγραφο 11ης Εφορείας 
Βυζαντινών Αρχαιοτήτων, στ) 399/5.3.1987 έγγραφο 4ης Εφορείας 
Νεωτέρων Μνημείων. 

5. Τα κυρωμένα κτηματολογικά στοιχεία των οικοπέδων του συ¬ 
νοικισμού Αραβησσού έτους 1964, αποφασίζουμε: 

Μεταβιβάζουμε στην Κοινότητα Αραβησσού, κατά πλήρη κυριό¬ 
τητα και νομή, και χωρίς καταβολή τιμήματος ή άλλης καμιάς απο- 
ζημιώσεως, το αριθ. 61 διαθέσιμο οικόπεδο εκτάσεως 430 τ.μ. της 
οριστικής διανομής των οικοπέδων του συν/σμού Αραβησσού έτους 
1964, για τη δημιουργία παιδικής χαράς. 

Η παραπάνω παραχώρηση γίνεται υπό τον όρο ότι σε περίπτωση 
ανευρέσεως αρχαίων κατά τη διάρκεια ενδεχομένων εργασιών, οφεί¬ 
λει η Κοινότητα να διακόψει τις εργασίες και να ειδοποιήσει τη ΙΖ 
Εφορεία Κλασσικών Αρχαιοτήτων και 11η Εφορεία Βυζαντινών Αρ¬ 


χαιοτήτων. 

Επίσης σε περίπτωση που εντός πενταετίας δεν πραγματοποιηθεί ή 
αλλάξει ο σκοπός για τον οποίο παραχωρείται το εν λόγω οικόπεδο, 
η απόφαση αυτή θα ανακληθεί. 

Η απόφαση αυτή να δημοσιεύθεί στην Εφημερίδα της Κυβερνή- 
σεως. 

Έδεσσα, 2 Απριλίου 1987 

Ο Νομάρχης 
ΝΙΚΟΣ ΜΑΚΡΑΚΗΣ 


Αριθ. ΤΕ 187 (14) 

Συγκρότηση ΕΡΦΑΞ Σύρου, Τήνου, Πάρου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη τις διατάξεις: 

1. Του Ν.·3200/55 «περί διοικητικής αποκέντρωσης, όπως ετρο- 
ποποιήθηκαν και συμπληρώθηκαν με το Ν.Δ. 532/70. 

2. Του Ν.Δ. 1254/49 περί φορτ/κής εργασίας Ξηράς. 

3. Του Ν. 5167/32 «περί φορτ/κής νομοθεσίας λιμένων». 

4. Των άρθρων 59, και 60 του Π.Δ. 1156/77 «περί οργανισμοί;^ 
Υπουργ. Εργασίας». 

5. Του Ν. 1232/82 ΦΕΚ τ.Α722.2.1982. 

6. Της κοινής απόφασης Υπουργών Προεδρίας Κυβερνήσεως και 
Εργασίας με αριθ. 80168 από 26.4.1982 (ΦΕΚ τ.Β' 
217/26.4.1982). 

7. Το γεγονός ότι δεν λειτουργούν κομιστικές Υπηρεσίες Τελω¬ 
νείων στο Ν. Κυκλάδων. 

8. Τις σχετικές προτάσεις που μας έστειλαν οι ενδιαφερόμενες 
Υπηρεσίες και Οργανώσεις, αποφασίζουμε: 

Ανασυγκροτούμε τις ΕΡΦΑΞ Σύρου, Τήνου και Πάρου ως εξής: 

1. ΕΡΦΑΞ Σύρου από τους: 

1. Εκάστοτε Λιμενάρχη ως Πρόεδρο, αναπληρούμενο νόμιμα. 

2. Εκάστοτε Προϊστάμενο Τμήματος Επιθ/σης Εργασίας, Ν. Κυ¬ 
κλάδων, ως εκπρόσωπο του Υπουργείου Εργασίας αναπληρούμενο 
νόμιμα. 

3. Τον Νίκο Φιλάρετο ως μέλος εκπρόσωπο ναυτικών πρακτόρων 
εμπορ. πλοίων με αναπληρωτή τον Μηνά Δασκαλάκη. 

4. Τον Ιωάννη Μπάιλα ως μέλος, εκπρόσωπο των φορτ/τών λι¬ 
μένα Σύρου, αναπληρούμενο από τον Βαμβακούση Αναστάσιο. 

5. Τον Νικόλαο Νικολιά ως μέλος εκπρόσωπο των εμπόρων Σύ¬ 
ρου, αναπληρούμενο από τον Αλοίσιο Γαδ. ; 

6. Χρέη Γραμματέα της Επιτροπής θα κάνει ο κελευστής Λ, 
Ιωάννης Λουκουβίτης αναπληρούμενος από τον Ιωάννη Τσολακί 
επικελευατή Λιμ. Σώματος, και οι δύο υπηρετούντες στο Λιμεναρ¬ 
χείο Σύρου. 

2. ΕΡΦΑ Τήνου από τους: 

1. Εκάστοτε Λιμενάρχη σαν Πρόεδρο, αναπληρούμενο νόμιμα. 

2. Τον εκάστοτε Προϊστάμενο Αστυν. Τμήματος Τάξης Τήνου 
αναπληρούμενο νόμιμα ως εκπρόσωπο του Υπουργ. Εργασίας. 

3. Τον Ελευθέριο Γκύζη εκπρόσωπο ναυτικών πρακτόρων Τήνου 
ως μέλος, με αναπληρωτή τον Παναγιώτη Μαλλιάρη. 

4. Τον Μάρκο Σανταμούρη εκπρόσωπο των Επαγγελματιών 
Εμπόρων Τήνου, ως μέλος με αναπληρωτή τον Αντώνιο Απέργη. 

5. Τον Ιωάννη Βελούδιο, εκπρόσωπο των φορτ/τών Τήνου με 
αναπληρωτή τον Δημήτριο Παρασκευά. 

6. Χρέη Γραμματέα στην ως άνω Επιτροπή θα εκτελεί ο Νικό¬ 
λαος Πυλαράς υπάλληλος Τελωνείου Τήνου, αναπληρούμενος από 
την Φλώρα Μωραίτου — Σιώτου, καθηγήτρια Μέσης εκπαίδευσης. 

3. ΕΡΦΑ Πάρου αποτελούμενη από τους: 

1. Τον εκάστοτε Λιμενάρχη Πάρου, ως Πρόεδρο, αναπληρούμενο 
νόμιμα. 

2. Τον εκάστοτε Προϊστάμενο του Αστυν. Τμήματος Τάξης Πά¬ 
ρου αναπληρούμενο νόμιμα, ως εκπρόσωπος του Υπουργείου Εργα¬ 
σίας. 

3. Τον Εμμανουήλ Χαραλάμπους εκπρόσωπο εμπόρων Πάρου, 
ως μέλος, με αναπληρωτή τον Αναστάσιο Μουρλά. 

4. Τον Κοντόσταυλο Αναστάσιο εκπρόσωπο ναυτικών πρακτόρωι 

Πάρου, ως μέλος, με αναπληρωτή τον Μάρκο Μπιζά. 

5. Τον Δημήτριο Μπαρμπαρή εκπρόσωπο των φορτ/τών Τήνου, 
ως μέλος, με αναπληρωτή τον Μπαρμπαρή Ιωάννη. 

6. Χρέη Γραμματέα, θα κάνει ο Αρχικελευστής Λ.Σ. Μάλαμας 
Λημήτρης. 

Η θήτεία των πιο πάνω Επιτροπών είναι διετής και λήγει την 
26.3.1989. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ερμούπολη, 26 Μαρτίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην Α1/Φ10/47354/1784/27.9.1985 απόφαση της Υπουργού 
Πολιτισμού που δημοσιεύτηκε στο ΦΕΚ τ.Β' 641/25.10.1985 και 
αφορά «Κήρυξη του Γαλαξειδιού ως αρχαιολογικού χώρου», μετά το 
τέλος της αποφάσεως προστίθεται το συνημμένο στην απόφαση τοπο¬ 
γραφικό, το οποίο από παραδρομή παραλείφθηκε, ως εξής: 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




